《酬郭少廉茂才》
清代·钱清履

银汉昨横秋，不雨威余夏。槐花举子忙，秋风各整驾。

我辈萧散人，孛辘热犹伯。南皮文酒会，逭暑若望赦。

盈斛酿葡萄，堆盘果薯蔗。篱落络纬鸣，秋娘及时嫁。

簪裾并山玉，槃敦联颜谢。主人好客殷，地偏游兴藉。

图画壁纵横，名手连城价。疏梧修竹间，怪石山可借。

水隔东西溪，居邻南北舍。陈子篆隶古，笔不竞娅姹。

君才更横逸，明珠光照夜。胡不去省闱，宜乎老叟讶。

作者简介：钱清履，字庆徵，号竹西，嘉善人。乾隆甲辰举人，历官湖北白河口同知。有《松风老屋诗稿》、《古芸楼诗钞》。